32006R0252
L 044/3
JURNALUL OFÍCIAL AL UNIUNII EUROPENE
REGULAMENTUL (CE) NR. 252/2006 AL COMISIEI
din 14 februarie 2006
privind autorizarea permanentă a unor aditivi și autorizarea provizorie a unor noi utilizări în hrana animalelor ale unor aditivi deja autorizați
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 70/524/CEE a Consiliului din 23 noiembrie 1970 privind aditivii din hrana animalelor (1), în special articolul 3, articolul 9d alineatul (1) și articolul 9e alineatul (1),
având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (2), în special articolul 25,
întrucât:
(1)
Regulamentul (CE) nr. 1831/2003 prevede ca aditivii destinați utilizării în hrana animalelor l să facă obiectul unei autorizații.
(2)
Articolul 25 din Regulamentul (CE) nr. 1831/2003 prevede măsuri tranzitorii aplicabile cererilor de autorizare a aditivilor pentru hrana animalelor prezentate în conformitate cu Directiva 70/524/CEE înainte de data de aplicare a Regulamentului (CE) nr. 1831/2003.
(3)
Cererile de autorizare a aditivilor prevăzuți în anexele la prezentul regulament s-au depus înainte de data de aplicare a Regulamentului (CE) nr. 1831/2003.
(4)
În conformitate cu articolul 4 alineatul (4) din Directiva 70/524/CEE, s-au transmis Comisiei observații inițiale privind respectivele cereri înainte de data de aplicare a Regulamentului (CE) nr. 1831/2003. Prin urmare, respectivele cereri vor fi tratate în continuare în conformitate cu articolul 4 din Directiva 70/524/CEE.
(5)
Utilizarea preparatului Enterococcus faecium NCIMB 10415, care aparține grupei de microorganisme, a fost autorizată pentru prima dată, provizoriu, pentru purcei, prin Regulamentul (CE) nr. 866/1999 al Comisiei (3). S-au furnizat date noi în sprijinul unei cereri de autorizare, fără limită de timp, a preparatului menționat anterior aparținând grupei de microorganisme. În urma examinării cererii, s-a constatat că se îndeplinesc condițiile stabilite la articolul 3a din Directiva 70/524/CEE pentru o astfel de autorizare. Prin urmare, este necesară autorizarea fără limită de timp a utilizării preparatului menționat anterior, care aparține grupei de microorganisme, astfel cum se prevede în anexa I.
(6)
Utilizarea preparatului enzimatic 3-fitază produsă de Trichoderma reesei (CBS 528.94) a fost autorizată pentru prima dată, provizoriu, pentru puii pentru îngrășare, prin Regulamentul (CE) nr. 418/2001 al Comisiei (4). S-au furnizat date noi în sprijinul unei cereri de autorizare, fără limită de timp, a preparatului enzimatic menționat anterior. În urma examinării cererii, s-a constatat că se îndeplinesc condițiile stabilite la articolul 3 a din Directiva 70/524/CEE pentru o astfel de autorizare. Prin urmare, este necesară autorizarea fără limită de timp a utilizării preparatului enzimatic menționat anterior, astfel cum se prevede în anexa II.
(7)
Utilizarea preparatului enzimatic 3-fitază produsă de Trichoderma reesei (CBS 528.94) a fost autorizată pentru prima dată, provizoriu, pentru scroafe și curcile pentru îngrășare, prin Regulamentul (CE) nr. 358/2005 al Comisiei (5). S-a autorizat, fără limită de timp, pentru porcii pentru îngrășare și pentru purcei prin Regulamentul (CE) nr. 943/2005 al Comisiei (6). S-au furnizat noi date în sprijinul unei cereri de extindere a autorizării de utilizare a preparatului enzimatic menționat anterior la găinile ouătoare. Autoritatea Europeană pentru Siguranța Alimentară (AESA) a emis un aviz privind utilizarea preparatului în cauză, care conchide că preparatul nu prezintă nici un risc pentru această categorie suplimentară de animale. În urma examinării cererii, s-a constatat că se îndeplinesc condițiile stabilite la articolul 9e alineatul (1) din Directiva 70/524/CEE pentru autorizarea preparatului respectiv în vederea utilizării prevăzute. Prin urmare, este necesară autorizarea provizorie, pe o perioadă de patru ani, a utilizării preparatului enzimatic menționat anterior, astfel cum se prevede în anexa III.
(8)
Utilizarea preparatului enzimatic endo-1,3(4)-beta-glucanază produsă de Trichoderma longibrachiatum (ATCC 2106) și endo-1,4-beta-xilanază produsă de Trichoderma longibrachiatum (ATCC 2105) a fost autorizată, fără limită de timp, pentru porcii pentru îngrășare, prin Regulamentul (CE) nr. 833/2005 al Comisiei (7). S-au furnizat date noi în sprijinul unei cereri de extindere a autorizării de utilizare a preparatului enzimatic menționat anterior la purcei. AESA a emis un aviz privind utilizarea preparatului respectiv, care conchide că preparatul nu prezintă nici un risc pentru categoria suplimentară de animale menționată anterior. În urma examinării cererii, s-a constatat că se îndeplinesc condițiile stabilite la articolul 9e alineatul (1) din Directiva 70/524/CEE pentru autorizarea preparatului respectiv în vederea utilizării prevăzute. Prin urmare, este necesară autorizarea provizorie, pe o perioadă de patru ani, a utilizării preparatului enzimatic menționat anterior, astfel cum se prevede în anexa III.
(9)
Utilizarea preparatului enzimatic endo-1,3(4)-beta-glucanază produsă de Aspergillus aculeatus (CBS 589.94), endo-1,4-beta-glucanază produsă de Trichoderma longibrachiatum (CBS 592.94), alfa-amilază produsă de Bacillus amyloliquefaciens (DSM 9553), bacilolizină produsă de Bacillus amyloliquefaciens (DSM 9554) și endo-1,4-beta-xilanază produsă de Trichoderma viride (NIBH FERM BP 4842) a fost autorizată pentru prima dată, provizoriu, pentru purcei, prin Regulamentul (CE) nr. 2437/2000 al Comisiei (8). S-a autorizat, fără limită de timp, pentru puii pentru îngrășare, prin Regulamentul (CE) nr. 358/2005. S-au furnizat date noi în sprijinul unei cereri de extindere a autorizării de utilizare a preparatului enzimatic menționat anterior la curcanii pentru îngrășare. AESA a emis un aviz privind utilizarea preparatului respectiv, care conchide că preparatul nu prezintă nici un risc pentru categoria suplimentară de animale menționată anterior. În urma examinării cererii, s-a constatat că se îndeplinesc condițiile stabilite la articolul 9e alineatul (1) din Directiva 70/524/CEE pentru autorizarea preparatului respectiv în vederea utilizării prevăzute. Prin urmare, este necesară autorizarea provizorie, pe o perioadă de patru ani, a utilizării preparatului enzimatic menționat anterior, astfel cum se prevede în anexa III.
(10)
În urma examinării cererilor menționate anterior rezultă că sunt necesare unele proceduri pentru protecția lucrătorilor împotriva unei expuneri la aditivii prevăzuți în anexe. Protecția respectivă trebuie asigurată prin aplicarea Directivei 89/391/CEE a Consiliului din 12 iunie 1989 privind punerea în aplicare de măsuri pentru promovarea îmbunătățirii securității și sănătății lucrătorilor la locul de muncă (9).
(11)
Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTUL REGULAMENT:
Articolul 1
Preparatul care aparține grupei de „microorganisme”, descris în anexa I, este autorizat fără limită de timp ca aditiv pentru hrana animalelor, în condițiile prevăzute în anexa respectivă.
Articolul 2
Preparatul care aparține grupei de „enzime”, descris în anexa II, este autorizat fără limită de timp ca aditiv pentru hrana animalelor, în condițiile prevăzute în anexa respectivă.
Articolul 3
Preparatele care aparțin grupei de „enzime”, descrise în anexa III, sunt autorizate provizoriu, pentru o perioadă de patru ani, ca aditivi pentru hrana animalelor, în condițiile prevăzute în anexa respectivă.
Articolul 4
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 februarie 2006.